На ўзроўні падсвядомасці пачынаем шукаць паразумення з сабачкамі, коцікамі, хамячкамі і марскімі свінкамі. Так, яны не ўмеюць здраджваць. Здраджваем ім мы. А каты ўвогуле жывуць у прасторы, акрэсленай любоўю і каханнем. І калі гаспадары, нагуляўшыся, выкідваюць іх за ганак, яны пачынаюць размнажацца ў геаметрычнай прагрэсіі. Паглядзіце, вунь яны грэюцца пад вашым легкавіком, рухавік якога не паспеў застыць. Усе прытулкі для бадзяжнай жывёлы перапоўненыя.